Ehdotus: EUROOPAN PARLAMENTIN JA NEUVOSTON ASETUS komission aiemmin EC Investment Partners -rahoitusvälineen täytäntöönpanosta Latinalaisen Amerikan, Aasian ja Välimeren alueen maissa sekä Etelä-Afrikan tasavallassa annetun asetuksen (EY) N:o 213/96 (ECIP-asetuksen) soveltamiseksi hyväksymien hankkeiden loppuun saattamisesta ja vähittäisestä päättämisestä

(komission esittämä)

PERUSTELUT

European Community Investment Partners -rahoitusvälineestä (ECIP-välineestä) Aasian, Latinalaisen Amerikan, Välimeren alueen ja Etelä-Afrikan kehitysmaita tukeneen 29 päivänä tammikuuta 1996 annetun neuvoston asetuksen (EY) N:o 213/96, jäljempänä 'asetus', voimassaolo päättyi 31.12.1999.

Nyt ehdotetaan Euroopan parlamentin ja neuvoston asetuksen antamista vielä kahdeksi vuodeksi (31.12.2001 saakka) olemassa olevien hankkeiden loppuun saattamisen ja vähittäisen päättämisen hallintokustannusten ja erityisesti tarvittavan teknisen avun rahoittamiseksi. Näin ollen tämän asetuksen antaminen edellyttää ECIP-välineen talousarvion käytön rajaamista ainoastaan jo rahoitettujen toimien toiminnalliseen seurantaan tai jo allekirjoitettujen sopimusten muuttamiseen sekä tekniseen apuun (esimerkiksi teknisen avun toimistoihin ja tilintarkastukseen) käynnissä olevien toimien loppuun saattamisen ja päättämisen varmistamiseksi.

ECIP-väline oli käytössä vuosina 1988-1999. Sillä edistettiin kehityksen kannalta myönteisiä EY:n ja paikallisten yhteisyrityksinä tekemiä yksityisiä sijoituksia tukikelpoisissa maissa, ja sitä tarjottiin hajautettuna ohjelmana liike-elämän toimijoille 142 ECIP-välineen rahoituslaitoksen muodostaman verkon kautta. ECIP-välineen kaksitoista vuotta kestäneen toiminnan aikana vuosina 1988-99 hyväksyttiin 2 587 erillistä tointa, joille myönnettiin 291,7 miljoonaa euroa ECIP-rahoitusta. Komissiolle toimitettujen yksityiskohtaisten kertomusten mukaan vuoden 1998 loppuun mennessä rahoitettujen ECIP-toimien tulokset osoittavat, että yli 34 000 EU:ssa toimivaa ja paikallista yritystä on osallistunut ECIP-toimiin, jotka ovat johtaneet yli 1 300 yhteisyrityksen perustamiseen, ja sen myötä yli 3,6 miljardin euron suuruisten kehitystä edistävien yksityisten investointien tekoon kehitysmaihin. Nämä tulokset arvioidaan uudelleen riippumattomassa arviointitutkimuksessa, jonka on määrä valmistua vuoden 2000 alussa ja joka sen jälkeen lähetetään neuvostolle ja parlamentille. Komission ECIP-välineestä laatimissa vuosikertomuksissa KOM(1998)752 (18.12.1998) on jo toimitettu neuvostolle ja parlamentille komission yksityiskohtainen selvitys ja tilastotiedot ECIP-välineen täytäntöönpanosta ja tuloksista.

Komission yksiköt valmistelevat parhaillaan pitkän aikavälin arviointia ECIP-välineen poliittisista tarkoitusperistä ja toimintasuunnitelmasta. Siinä otetaan huomioon i) kansainvälisen taloudellisen ja investointiympäristön nopeat muutokset, ii) niiden rahoituslaitosten ja liike-elämän toimijoiden näkemykset ja kokemukset, joiden osuus on ollut oleellinen välineen onnistumiselle tähän saakka, ja iii) yksilöidään erityisesti toimenpiteitä ECIP-välineen varainhoidon yksinkertaistamiseksi ja parantamiseksi. ECIP-välineen parempi koordinaatio avoimella tavalla muiden samanlaisten EU:n välineiden kanssa on myös tarpeen. Vuoden 1988 jälkeen, jolloin ECIP-väline otettiin käyttöön, komissio on kehittänyt laajan asteikon muita kehitysmaiden investointien edistämis- ja rahoitusohjelmia (ALINVEST, ASIAINVEST, MEDA, JOP, JEV ja AKT-maille tarkoitetut välineet), joiden tarkoitusperät vastaavat ECIP-välineen tavoitteita. ECIP-välineen asema, koordinaatio ja mahdollinen yhteisvaikutus näiden muiden EU:n ohjelmien kanssa arvioidaan myös uudelleen. Yhden kaikkia kehitysmaita varten tarkoitetun välineen suunnittelu, johon kuuluu paikallisiin olosuhteisiin sopeuttamisen mekanismeja, on harkittavana.

Näitä neljää tehtävää eli i) riippumatonta arviointitutkimusta, ii) tuensaajien, liike-elämän toimijoiden ja rahoituslaitosten kuulemista ja niiden näkökantojen kokoamista, iii) varainhoidon ja hyväksymismenettelyjen parantamista ja yksinkertaistamista ja iv) lukuisten samanlaisten EU:n investointeja edistävien välineiden kartoitusta ja poliittista koordinointia ei saada valmiiksi ennen kuin aikaisintaan vuoden 2000 puolessa välissä. Näin ollen ehdotusta parannetusta pitkän aikavälin ECIP-välineestä ei voida lähettää Euroopan parlamentille ja neuvostolle (yhteistoimintamenettelyssä harkittavaksi uudeksi asetukseksi) ennen vuoden 2000 puoliväliä. Ottaen huomioon tällaisiin parlamentin ja neuvoston kanssa käytäviin neuvotteluihin kuuluvat viiveet, on hyvin epätodennäköistä, että merkittävästi tarkistetusta ja parannetusta ECIP-asetuksesta voitaisiin sopia ja se voitaisiin hyväksyä ennen vuotta 2001.

Näin ollen komissio ehdottaa nyt neuvostolle ja Euroopan parlamentille komission aiemmin EC Investment Partners -rahoitusvälineen täytäntöönpanosta Latinalaisen Amerikan, Aasian ja Välimeren alueen maissa sekä Etelä-Afrikan tasavallassa annetun asetuksen (EY) N:o 213/96 (ECIP-asetuksen) soveltamiseksi hyväksymien hankkeiden loppuun saattamisesta ja vähittäisestä päättämisestä annettavaa asetusta sen varmistamiseksi, että i) jo rahoitettujen toimien täytäntöönpano ja hyvä hallinto jatkuu; ja ii) annetaan riittävästi aikaa arvioida ECIP-väline uudelleen perusteellisesti ja kehittää ja neuvotella tarkistettu ohjelma ja asetus. Näin ollen tämän asetuksen antaminen edellyttää ECIP-välineen talousarvion käytön rajaamista ainoastaan jo rahoitettujen toimien toiminnalliseen seurantaan tai jo allekirjoitettujen sopimusten muuttamiseen sekä tekniseen apuun (esimerkiksi teknisen avun toimistoihin ja tilintarkastukseen) käynnissä olevien toimien loppuun saattamisen ja päättämisen varmistamiseksi.

Ehdotus: EUROOPAN PARLAMENTIN JA NEUVOSTON ASETUS komission aiemmin EC Investment Partners -rahoitusvälineen täytäntöönpanosta Latinalaisen Amerikan, Aasian ja Välimeren alueen maissa sekä Etelä-Afrikan tasavallassa annetun asetuksen (EY) N:o 213/96 (ECIP-asetuksen) soveltamiseksi hyväksymien hankkeiden loppuun saattamisesta ja vähittäisestä päättämisestä

(ETA:n kannalta merkityksellinen teksti)

EUROOPAN PARLAMENTTI JA EUROOPAN UNIONIN NEUVOSTO, jotka

ottavat huomioon Euroopan yhteisön perustamissopimuksen ja erityisesti sen 179 artiklan 1 kohdan,

ottavat huomioon komission ehdotuksen [1],

[1] EYVL C

noudattavat perustamissopimuksen 251 artiklan mukaista menettelyä [2],

[2] EYVL C

sekä katsovat seuraavaa:

(1) EC Investment Partners -rahoitusvälineen täytäntöönpanosta Latinalaisen Amerikan, Aasian ja Välimeren alueen maissa sekä Etelä-Afrikan tasavallassa 29 päivänä tammikuuta 1996 annetun neuvoston asetuksen (EY) N:o 213/96 (ECIP-asetuksen) voimassaolo päättyi 31 päivänä joulukuuta 1999 [3].

[3] EYVL L 28, 6.2.1996, s. 2.

(2) Kyseisen asetuksen perusteella komissio päätti rahoittaa tietyn määrän hankkeita, jotka eivät tähän mennessä ole täysin päättyneet ja joiden loppuun saattaminen vaatisi mahdollisesti uusien varojen sitomista.

(3) Voimassa olevien hankkeiden vähittäiseksi päättämiseksi komissiolle on myönnettävä valtuudet tätä tarkoitusta varten tarpeellisten toimien tekemiseksi,

OVAT ANTANEET TÄMÄN ASETUKSEN:

1 artikla

1. Komissio tekee tarvittavat toimenpiteet varmistaakseen EC Investment Partners -rahoitusvälineen täytäntöönpanosta Latinalaisen Amerikan, Aasian ja Välimeren alueen maissa sekä Etelä-Afrikan tasavallassa 29 päivänä tammikuuta 1996 annetun neuvoston asetuksen (EY) N:o 213/96 (ECIP-asetuksen) soveltamiseksi tehtyjen hankkeiden loppuun saattamisen ja vähittäisen päättämisen.

2. Kyseiset toimenpiteet sisältävät kaiken sen, mikä on tarpeen neuvoston asetuksen (EY) N:o 213/96 säännösten mukaisesti ja voimassa olevien hankkeiden vähittäiseksi päättämiseksi varmistamaan niiden toimien hallinnon ja tilintarkastuksen seuraamisen, joista komissio on jo tehnyt rahoituspäätöksen mukaan luettuna jo allekirjoitettujen sopimusten muuttaminen ja ulkoiseen tekniseen apuun turvautuminen.

2 artikla

Komissio esittää Euroopan parlamentille ja neuvostolle 1 päivä heinäkuuta 2001 mennessä tämän asetuksen soveltamisesta kertomuksen sekä mahdolliset toimenpide-ehdotukset.

3 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Sitä sovelletaan 31 päivään joulukuuta 2001.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä

Euroopan parlamentin puolesta Neuvoston puolesta

Puheenjohtaja Puheenjohtaja

RAHOITUSSELVITYS

1. TOIMENPITEEN NIMI

B7-872: Yhteisön investointien edistäminen Latinalaisen Amerikan, Aasian ja Välimeren alueen kehitysmaissa sekä Etelä-Afrikassa taloudellista ja kaupallista yhteistyötä koskevien sopimusten mukaisesti.

2. BUDJETTIKOHDAT

B7-872

B7-872A

A0-7002

3. OIKEUSPERUSTA

Euroopan yhteisön perustamissopimus ja erityisesti sen 179 artiklan 1 kohta.

Komissio ehdottaa parlamentille ja neuvostolle EC Investment Partners -rahoitusvälineen täytäntöönpanosta Latinalaisen Amerikan, Aasian ja Välimeren alueen maissa sekä Etelä-Afrikan tasavallassa annetun neuvoston asetuksen (EY) N:o 213/96 soveltamiseksi komission hyväksymien hankkeiden lopettamista koskevaa asetusta, jolla voitaisiin rahoittaa teknisen avun kulut (teknisen avun toimistot ja tilintarkastus) ja muut tarvittavat kulut jo rahoitettujen toimien saattamiseksi loppuun ja päätökseen. Mitään uusia toimia ei rahoiteta 31.12.1999 jälkeen.

Budjettikohdan tilanne oikeusperustan velvoitteisiin nähden: oikeusperusta ehdotusvaiheessa (maksuja ei voida suorittaa ennen oikeusperustan hyväksymistä)

4. TOIMENPITEEN KUVAUS

4.1 Toimenpiteen yleistavoite

ECIP-ohjelmalla (European Community Investment Partners 1988-1999) pyritään edistämään yhteisön ja yhteisön ulkopuolisten maiden taloudellista yhteistyötä helpottamalla yhteisön yritysten, lähinnä pk-yritysten, suoria investointeja yhteisyritysten perustamiseen Latinalaisen Amerikan, Aasian, Välimeren alueen sekä Etelä-Afrikan yhteisön ulkopuolisten maiden yritysten kanssa alueellisen yhdentymisen edistämiseksi. Tällä tavoin on pyritty edistämään taitotiedon ja teknologian siirtämistä, työllisyyttä, arvonlisän muodostusta, kouluttautumista ja kykyjen hankkimista sekä maksutaseiden tasapainottumista.

ECIP-ohjelmalla on pyritty:

_ edistämään investointeja, jotka parantavat työoloja esimerkiksi lapsityövoimaa, järjestäytymisoikeutta, työmarkkinaosapuolten kollektiivista neuvotteluoikeutta sekä syrjimättömyyttä koskevien ILO:n perussopimusten mukaisella tavalla,

_ laajentamaan säännöllisesti kumppaniverkkoa sen parantamiseksi ja mahdollisimman laajan maantieteellisen edustavuuden varmistamiseksi,

_ lisäämään erityisesti pk-yritysten osallistumista kyseiseen rahoitusvälineeseen,

_ varmistamaan mahdollisimman suuri kerrannaisvaikutus ECIP-rahoituksen ja investointien kokonaismäärän välillä,

_ kannustamaan perustamaan mahdollisimman paljon yhteisyrityksiä,

_ luomaan mahdollisimman paljon työpaikkoja.

Kahdentoista toimintavuotensa aikana ohjelmasta on rahoitettu yli 2 500 tointa. Näiden toimien rahoitus tapahtui joko tuen tai takaisin maksettavan lainan muodossa.

Ohjelman päättyessä (31.12.1999) oli vielä käynnissä noin 2000 tointa, joihin on yhteensä sidottu noin 250 miljoonaa euroa.

Näiden toimien päättämisen moitteettoman hallinnoinnin varmistamiseksi on vielä jatkettava kahden komissiota ohjelman hallinnoinnissa avustaneen teknisen avun toimiston käyttöä sekä toteutettava tarvittavat lopputilintarkastukset.

ECIP-ohjelman teknisen avun toimistojen rahoituksen jatkuvuuden turvaamiseksi niiden 250 000 euron suuruiset kustannukset helmi- ja maaliskuulta 2000 katetaan budjettikohdan A-7002 varoista odotettaessa oikeusperustan hyväksymistä komission Euroopan parlamentille ja neuvostolle tekemän ehdotuksen pohjalta, jolla tarvittavat varat voidaan myöhemmin siirtää varauksesta (B0-040) budjettikohtiin B7-872 ja B7-872A. Ulkosuhteiden pääosaston määrärahaa lisätään tätä varten.

On huomattava, että kyseiseen välineeseen liittyy myös takaisinmaksua yhteisön talousarvioon, mikä lisää kustannustehokkuutta. Arvioidaan, että 20-40 prosenttia maksujen määrästä maksetaan takaisin.

4.2 Toimenpiteen kesto ja sen uusimista tai voimassaolon jatkamista koskevat yksityiskohtaiset säännöt

1.1.2000-31.12.2001.

5. MENOJEN JA TULOJEN LUOKITUS

5.1 Pakollinen/ei-pakollinen

5.2 Jaksotetut määrärahat/jaksottamattomat määrärahat

5.3 Oletettu tulolaji

6. MENO-/TULOLAJI

Palvelusopimukset, tekninen apu.

7. RAHOITUSVAIKUTUKSET

7.1 Toimenpiteen kokonaiskustannusten laskutapa (yksittäisten ja yhteenlaskettujen kustannusten välinen suhde)

7.2 Kustannusten jakautuminen eri tekijöiden kesken

Osa B

Maksusitoumusmäärärahat, miljoonaa euroa (käypinä hintoina)

>TAULUKON PAIKKA>

Osa A

>TAULUKON PAIKKA>

Yhteensä osat A+ B (täytettävä)

>TAULUKON PAIKKA>

7.3 Määrärahojen alustava aikataulu

Maksusitoumusmäärärahat, miljoonaa euroa

>TAULUKON PAIKKA>

8. PETOSTENVASTAISET TOIMENPITEET

_ Suunnitellut erityiset valvontatoimenpiteet

Vuodesta 1995 alkaen ECIP:n taseet on laadittu 30. kesäkuuta ja 31. joulukuuta.

Tarkastuksia tehdään hankkeiden täytäntöönpanon kaikilla tasoilla (valinta, sopimusten laatiminen, komission yksiköiden suorittamat maksut).

Tarkastuksissa otetaan huomioon sopimusvelvoitteet sekä moitteettoman varainhoidon periaatteet.

Aiottujen valvontaa koskevien määräysten lisäksi ulkosuhteiden pääosaston varainhoitoyksiköt, varainhoidon valvonnan pääosasto sekä tilintarkastustuomioistuin tarkastavat tilejä ja tekevät ohjelmissa hyväksyttyjen kustannusten ja toimien moitteettoman täytäntöönpanon tarkastuksia myös paikalla. Erityistä huomiota kiinnitetään menojen laatuun (tukikelpoiset menot), talousarvioiden noudattamiseen (todelliset kustannukset) ja tositteisiin (todistetut kustannukset). Saatavien ennakointia, toimien loppuun saattamista sekä saatavien palauttamista seurataan.

Riippumattomien tilintarkastajien on määrä tehdä vuotuiset tilintarkastukset vuonna 2000.

9. KUSTANNUSTEHOKKUUSANALYYSI

9.1 Määrälliset erityistavoitteet ja kohderyhmä

_ Erityistavoitteet: käynnissä olevien toimien loppuun saattaminen

9.2 Toimenpiteen perustelut

_ Yhteisön rahoitustuen tarpeellisuus erityisesti toissijaisuusperiaate huomioon ottaen

Koska kyse on sellaisten yhteisön talousarviosta toteutettujen toimien loppuun saattamisesta, joiden takaisinmaksuista aiheutuu tuloa yhteisön talousarvioon, kyse on moitteettoman varainhoidon mukaisesta toimenpiteestä.

_ Toimenpiteen toteuttamisessa käytettävien menettelytapojen valinta

Toteutettava ratkaisu (teknisen avun toimistojen sopimusten jatkaminen) on ainoa kelvollinen, koska kyseiset organisaatiot ovat auttaneet ohjelman hallinnoinnissa ja niillä on toimien loppuun saattamiseen tarvittavat voimavarat ja välineet.

9.3 Toimenpiteen seuranta ja arviointi

10. HALLINTOMENOT (YLEISEN TALOUSARVION PÄÄLUOKAN III A OSA)

Tarvittavat hallintomäärärahat saadaan varsinaisesti käyttöön vasta, kun komissio on tehnyt voimavarojen jakoa koskevan vuotuisen päätöksensä, jossa otetaan erityisesti huomioon budjettivallan käyttäjän vahvistama lisähenkilömäärä ja lisämäärärahat.

10.1 Vaikutus henkilöstön määrään

>TAULUKON PAIKKA>

Ilmoittakaa lisähenkilöstön osalta, mihin tahtiin sitä on otettava käyttöön.

10.2 Lisähenkilöstön taloudellinen kokonaisvaikutus

(euroa)

>TAULUKON PAIKKA>

Ilmoitetut määrät ilmaisevat lisähenkilöstön palkkaamisesta aiheutuvat kokonaiskustannukset toimien koko keston ajalta, jos se on määritelty, tai 12 kuukauden ajalta, jos kestoa ei ole määritelty.

10.3 Toimenpiteeseen liittyvästä toiminnasta aiheutuvien muiden kulujen kasvu, erityisesti komiteoiden ja asiantuntijatyöryhmien kokouksista aiheutuvat kulut

(euroa)

>TAULUKON PAIKKA>

Ilmoitetut määrät ilmaisevat toimenpiteen kokonaiskustannukset toimien koko keston ajalta, jos se on määritelty, tai 12 kuukauden ajalta, jos kestoa ei ole määritelty.